CELEX: 32010R0471
Language: da
Date: 2010-05-31 00:00:00
Title: Kommissionens forordning (EU) nr. 471/2010 af 31. maj 2010 om ændring af forordning (EF) nr. 1235/2008 for så vidt angår listen over tredjelande, som visse landbrugsprodukter, der er fremstillet efter økologiske produktionsmetoder, skal have oprindelse i for at kunne markedsføres i EU  (EØS-relevant tekst)

1.6.2010   
            
            
               DA
            
            
               Den Europæiske Unions Tidende
            
            
               L 134/1
            
         KOMMISSIONENS FORORDNING (EU) Nr. 471/2010
   af 31. maj 2010
   om ændring af forordning (EF) nr. 1235/2008 for så vidt angår listen over tredjelande, som visse landbrugsprodukter, der er fremstillet efter økologiske produktionsmetoder, skal have oprindelse i for at kunne markedsføres i EU
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2, og
   ud fra følgende betragtninger:
   
               (1)
            
            
               I overensstemmelse med artikel 33, stk. 2, i forordning (EF) nr. 834/2007 er der i bilag III til Kommissionens forordning (EF) nr. 1235/2008 af 8. december 2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande (2) opstillet en liste over tredjelande, hvis produktionssystemer og kontrolforanstaltninger for økologisk produktion af landbrugsprodukter er anerkendt som ligestillede med dem i forordningen. Eftersom Kommissionen har modtaget en ny anmodning og nye oplysninger fra tredjelande siden sidste gang, listen blev offentliggjort, bør listen ændres og suppleres på visse punkter.
            
         
               (2)
            
            
               De australske myndigheder har meddelt Kommissionen, at et af kontrolorganerne har gennemgået en omstrukturering og skiftet navn. De australske myndigheder har givet Kommissionen de fornødne garantier for, at det omstrukturerede kontrolorgan opfylder betingelserne i artikel 8, stk. 2, i forordning (EF) nr. 1235/2008.
            
         
               (3)
            
            
               Visse landbrugsprodukter, der importeres fra Japan, markedsføres for øjeblikket i EU efter overgangsbestemmelserne i artikel 19 i forordning (EF) nr. 1235/2008. Japan har forelagt Kommissionen en anmodning om at blive opført på listen i bilag III til forordningen og forelagt de nødvendige oplysninger i henhold til artikel 7 og 8 i forordningen. På grundlag af en gennemgang af disse oplysninger og efterfølgende drøftelse med de japanske myndigheder kan det konkluderes, at landets regler for produktion og kontrol af økologiske produkter kan ligestilles med reglerne i forordning (EF) nr. 834/2007. Kommissionen har foretaget undersøgelse på stedet af de produktionsregler og kontrolforanstaltninger, der for øjeblikket anvendes i Japan, jf. artikel 33, stk. 2, i forordning (EF) nr. 834/2007. Derfor bør Japan opføres på den liste, der er opstillet i bilag III til forordning (EF) nr. 1235/2008.
            
         
               (4)
            
            
               Forordning (EF) nr. 1235/2008 bør ændres i overensstemmelse hermed.
            
         
               (5)
            
            
               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   Bilag III til forordning (EF) nr. 1235/2008 ændres som angivet i bilaget til nærværende forordning.
   Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. maj 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  EUT L 334 af 12.12.2008, s. 25.
   
      BILAG
      I bilag III til forordning (EF) nr. 1235/2008 foretages følgende ændringer:
      
                  1.
               
               
                  I punkt 5 i teksten vedrørende Autralien affattes fjerde led således:
                  
                              »—
                           
                           
                              NASAA Certified Organic (NCO), www.nasaa.com.au«.
                           
                        
            
                  2.
               
               
                  Efter afsnittet vedrørende Israel indsættes følgende afsnit:
                  »JAPAN
                  1.   Produktkategorier: 
                  
                              a)
                           
                           
                              uforarbejdede vegetabilske produkter, vegetativt formeringsmateriale og frø til udsæd
                           
                        
                              b)
                           
                           
                              forarbejdede landbrugsprodukter til konsum hovedsageligt bestående af én eller flere ingredienser af vegetabilsk oprindelse.
                           
                        2.   Oprindelse: produkter af kategori 1.a) og økologisk producerede ingredienser i produkter af kategori 1.b), der er produceret i Japan.
                  3.   Produktionsnormer: Japanese Agricultural Standard for Organic Plants (Notification No. 1605 of the MAFF of October 27, 2005), Japanese Agricultural Standard for Organic Processed Foods (Notification No. 1606 of MAFF of October 27, 2005).
                  4.   Myndigheder: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html and Food and Agricultural Materials Inspection Center (FAMIC), www.famic.go.jp
                  5.   Kontrolorganer: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki.
                           
                        6.   Attestudstedende organer: Se punkt 5.
                  7.   Optaget indtil: 30. juni 2013.«